ddrg/super_eurlex huggingface dataset:
RIALACHÁN CUR CHUN FEIDHME (AE) 2021/575 ÓN gCOIMISIÚN

an 30 Márta 2021

maidir le haicmiú earraí áirithe san Ainmníocht Chomhcheangailte

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 952/2013 ó Pharlaimint na hEorpa agus ón gComhairle an 9 Deireadh Fómhair 2013 lena leagtar síos Cód Custaim an Aontais (1), agus go háirithe Airteagal 57(4) agus Airteagal 58(2) de,

De bharr an mhéid seo a leanas:

(1) Chun a áirithiú go gcuirtear an Ainmníocht Chomhcheangailte atá i gceangal le Rialachán (CEE) Uimh. 2658/87 ón gComhairle (2) i bhfeidhm go haonfhoirmeach, is gá bearta a ghlacadh maidir le haicmiú na n-earraí dá dtagraítear san Iarscríbhinn a ghabhann leis an Rialachán seo.

(2) Le Rialachán (CEE) Uimh. 2658/87, leagadh síos na rialacha ginearálta maidir le léirmhíniú na hAinmníochta Comhcheangailte. Tá feidhm ag na rialacha sin freisin maidir le haon ainmníocht eile atá bunaithe go hiomlán uirthi nó a bhfuil cuid di bunaithe uirthi nó a chuireann aon fhoroinn bhreise léi agus a bhunaítear le forálacha sonracha de chuid an Aontais, d’fhonn bearta taraife agus bearta eile i ndáil le trádáil in earraí a chur i bhfeidhm.

(3) De bhun na rialacha ginearálta sin, na hearraí a bhfuil tuairisc orthu i gcolún (1) den tábla a leagtar amach san Iarscríbhinn, is earraí iad ba cheart a aicmiú faoin gcód AC a luaitear i gcolún (2), de bhua na gcúiseanna a leagtar amach i gcolún (3) den tábla sin.

(4) Is iomchuí foráil i ndáil le faisnéis taraife cheangailteach arna heisiúint i leith na n-earraí a bhaineann leis an Rialachán seo, faisnéis nach bhfuil i gcomhréir leis an Rialachán seo, go bhféadfaidh an sealbhóir, ar feadh tréimhse áirithe, leanúint air ag agairt na faisnéise sin i gcomhréir le hAirteagal 34(9) de Rialachán (AE) Uimh. 952/2013. Is tréimhse 3 mhí ba cheart a bheith sa tréimhse sin.

(5) Na bearta dá bhforáiltear sa Rialachán seo, is bearta iad atá i gcomhréir le tuairim an Choiste um an gCód Custaim,

TAR ÉIS AN RIALACHÁN SEO A GHLACADH:

Airteagal 1 Na hearraí a bhfuil tuairisc orthu i gcolún (1) den tábla a leagtar amach san Iarscríbhinn, is earraí iad a dhéanfar a aicmiú faoi chuimsiú na hAinmníochta Comhcheangailte faoin gcód AC a luaitear i gcolún (2) den tábla sin.

Airteagal 2 Faisnéis taraife cheangailteach nach bhfuil i gcomhréir leis an Rialachán seo, is faisnéis í is féidir a agairt fós i gcomhréir le hAirteagal 34(9) de Rialachán (AE) Uimh. 952/2013 go ceann tréimhse 3 mhí ó dháta theacht i bhfeidhm an Rialacháin seo.

Airteagal 3 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 30 Márta 2021. Thar ceann an Choimisiúin Gerassimos THOMAS An tArd-Stiúrthóir Ard-Stiúrthóireacht an Chánachais agus an Aontais Custaim

(1) IO L 269, 10.10.2013, lch. 1.

(2) Rialachán (CEE) Uimh. 2658/87 ón gComhairle an 23 Iúil 1987 maidir leis an ainmníocht taraife agus staidrimh agus leis an gComhtharaif Chustaim (IO L 256, 7.9.1987, lch. 1).
Leis an dearadh atá ar na slata, is féidir faobhar a chur orthu agus a n-úsáid ina leictreoidí táthaithe le haghaidh táthú (Tungstan Támhgháis) TIG. Is éard is cuspóir don leictreoid le linn an phróisis táthaithe cruth a chur ar an stua idir an leictreoid agus an t-earra atá á shaothrú. Ní leánn an leictreoid le linn an phróisis; i.e. is rud do-ídithe é.

Slata cóimhiotail tungstain a bhfuil níos mó ná 94 % tungstan iontu de réir meáchain agus 1,5 % lantanam de réir meáchain, fad 150 mm iontu agus trastomhas 3 mm. Ní trína sintéarú amháin a fhaightear na slata, níl aon bhratú orthu, agus ní dhéantar iad a chroíleacan d’ábhar flosca. Tá barr maol orthu agus bun maol (i.e. níl aon bhior orthu), agus tá dath ina mharc ar gach ceann díobh faoi seach. An marc daite atá orthu, sin tásc ar a bhfuil iontu den eilimint chóimhiotail agus den eilimint tungstain. Is ina mbaisceanna a phacáiltear na slata.

Is le rialacha ginearálta 1 agus 6 maidir le léirmhíniú na hAinmníochta Comhcheangailte a chinntear an t-aicmiú, nóta 3 agus nóta 5 (a) go Roinn XV, nóta 1 (d) a ghabhann le Caibidil 74, nóta fo-cheannteidil 1 a ghabhann le Caibidil 81 agus le foclaíocht chóid AC 8101 , 8101 99 agus 8101 99 10 .

Bíonn meilt den chineál faoi leith le déanamh ar bhior na slat ionas go mbeidh an bior ar an gcruth is gá le leictreoidí a dhéanamh de a fhéadfar a úsáid i gceart le haghaidh táthú TIG. Dá bhrí sin, nuair a bheifear ag taispeáint an earra sin do lucht custaim, na tréithe oibiachtúla atá ag roinnt leis an earra, ní hionann iad agus na tréithe oibiachtúla atá sna leictreoidí táthaithe le haghaidh inneall táthaithe faoi cheannteideal 8515 . De thoradh air sin, maidir leis na miotal atá faoi cheannteideal 8515 agus rangú na miotal sin mar pháirteanna d’innill nó de threalamh le haghaidh stuatháthú, déantar sin a eisiamh.

I bhfianaise na dtréithe agus na n-airíonna oibiachtúla atá ag an earra, tagann sé faoi fhoclaíocht cheannteideal 8101 lena n-áirítear tungstan agus earraí atá déanta as tungstan. (Féach freisin an chéad mhír de Nótaí Míniúcháin an Chórais Chomhchuibhithe (HSEN) faoi cheannteideal 8101 , mír lena léirítear gur faoin gceannteideal seo is ceart tungstan i bhfoirm barraí rollta nó tarraingthe a áireamh. Is foráil í sin atá i gcomhréir leis an gcéad mhír de HSEN freisin maidir le ceannteideal 8311 , foráil a ndéantar leictreoidí de mhiotal neamhbhuana nach bhfuil brataithe le hábhar flosca nó croíleacaithe le hábhar flosca a eisiamh dá réir ó cheannteideal 8311 , leictreoidí atá le haicmiú sna Caibidlí iomchuí de réir na gcomhábhar atá iontu.)

Dá bhrí sin, is faoi chód AC 8101 99 10 atá an t-earra le rangú, agus is ina bharraí agus ina shlata tungstain atá sé le rangú, ní hionann agus barraí agus slata a fhaightear go simplí de shintéarú.
(6)

Chinn an tÚdarás Eorpach um Shábháilteacht Bia (“an tÚdarás”) ina thuairim an 17 Márta 2020 (4) de bharr na sonraí teoranta a cuireadh ar fáil sa sainchomhad bunaidh agus in éagmais freagra ar bith ón iarratasóir ar na hiarrataí éagsúla ón Údarás le haghaidh tuilleadh faisnéise, ar dtús an 22 Iúil 2011 agus ar deireadh an 3 Márta 2020, nach raibh an tÚdarás in ann tuairim a thabhairt ar shábháilteacht agus éifeachtúlacht aigéid fhosfaraigh 60 % ar iompróir silice mar bhreiseán le haghaidh gach speicis ainmhíoch.
(10)

Maidir leis an maíomh sin, measann an Coimisiún go bhfuil an dá cheanglas sin le breithniú gach ceann faoi seach. Go deimhin, tacaíonn CCCME lena mhaíomh trí thagairt a dhéanamh do chinneadh ón gCúirt (3) a rinneadh le linn 10(4)(d) a léirmhíniú, seachas 10(4)(c), ar ceanglas ar leith é (agus é carnach) (4). Chuir CCCME cuid de na torthaí ar fáil agus ghlac sé as comhthéacs iad. Is léir ach an mhír a léamh ina hiomláine nach bhfuil baint ag an gcinneadh le léirmhíniú “feasachta”. Go deimhin, tacaíonn na torthaí sa chás sin le seasamh an Choimisiúin nuair a shonraíonn sé gur ón uair a foilsíodh an fógra maidir le himscrúdú a thionscnamh a bhí allmhaireoirí ar an eolas go bhféadfaí dleachtanna a chur i bhfeidhm go cúlghabhálach ina dhiaidh sin. Tugann sé sin le fios go raibh allmhaireoirí ar an eolas faoi dhumpáil (nó gur cheart go mbeadh) ar an eolas faoi dhumpáil.
(4)

Chinn an tÚdarás Eorpach um Shábháilteacht Bia (“an tÚdarás”) ina thuairim an 30 Meán Fómhair 2020 (2), faoi na coinníollacha úsáide atá beartaithe, nach bhfuil tionchar díobhálach ag ullmhóid Enterococcus faecium DSM 7134 ar shláinte ainmhithe, ar shábháilteacht tomhaltóirí ná ar an gcomhshaol. Chinn sé freisin nach bhfuil an ullmhóid seo ina greannaitheoir craicinn ná súl ach go bhféadfadh sí a bheith ina íogróir deirmeach agus riospráide. Dá bhrí sin, measann an Coimisiún gur cheart bearta cosanta iomchuí a dhéanamh chun éifeachtaí díobhálacha ar shláinte an duine a chosc, go háirithe i dtaca le húsáideoirí an bhreiseáin. Chinn an tÚdarás freisin go bhféadfadh an ullmhóid a bheith éifeachtúil mar bhreiseán zóiteicniúil i mbeatha ainmhithe. Ní mheasann an tÚdarás go bhfuil gá le ceanglais shonracha maidir le faireachán iarmhargaidh. Rinne sé an tuarascáil ar na modhanna a úsáidtear chun anailís a dhéanamh ar an mbreiseán beathaithe arna cur isteach ag an tSaotharlann Tagartha a bunaíodh le Rialachán (CE) Uimh. 1831/2003 a fhíorú freisin.
(2)

D’iarr an Coimisiún cúnamh eolaíoch ar an Údarás Eorpach um Shábháilteacht Bia (“an tÚdarás”). Chuir an tÚdarás tuarascáil theicniúil ar fáil don Choimisiún maidir le Capsicum annuum L. var. annuum, grúpa longum, eastóscán cayenne an 31 Márta 2020 (2). Is é conclúid a bhain an tÚdarás as an tuarascáil nach maith an sainiú a bhí déanta ar shonraíocht Capsicum annuum L. var. annuum, grúpa longum, eastóscán cayenne, ná ar an gcomhpháirt is tábhachtaí atá ann, is é sin an chapsaicin. Chomh maith leis sin, de réir an Údaráis, airíonna na cinniúna agus na hiompraíochta sa chomhshaol a bhain le cuid de na comhpháirteanna eastósctha„ lena n-áirítear an chapsaicin, bhí siad éiginnte agus bhí staidéir bhreise ar an tocsaineacht ag teastáil i gcás gach speicis nach spriocspeiceas é. Thug an tÚdarás dá aire go raibh fianaise curtha ar fáil ag cuideachtaí don Ghníomhaireacht Eorpach Ceimiceán freisin, fianaise gurbh fhéidir gur ghá comhpháirteanna de Capsicum annuum L. var. annuum, grúpa longum, eastóscán cayenne a aicmiú mar shubstaintí a dhéanann damáiste mór do na súile, atá díobhálach má shlogtar iad, agus ar cúis le greannú ar an gcraiceann iad.
(5)

Chinn an tÚdarás Eorpach um Shábháilteacht Bia (“an tÚdarás”) ina thuairimí an 27 Feabhra 2019 (3) agus an 25 Bealtaine 2020 (4), faoi na coinníollacha úsáide atá beartaithe, nach bhfuil tionchar díobhálach ag monaláráit soirbíotáin ar shláinte ainmhithe, ar shábháilteacht tomhaltóirí ná ar an gcomhshaol. Tháinig sé ar an gconclúid freisin go bhfuil an breiseán ina ghreannaitheoir craicinn agus súl. Dá bhrí sin, measann an Coimisiún gur cheart bearta cosanta iomchuí a dhéanamh chun éifeachtaí díobhálacha ar shláinte an duine a chosc, go háirithe maidir le húsáideoirí an bhreiseáin. Tháinig an tÚdarás ar an gconclúid chomh maith ós rud é go bhfuil monaláráit soirbíotáin údaraithe mar bhreiseán beathaithe a bhfuil feidhm eiblithe aige, go bhféadfaí a bheith ag súil leis go réasúnach go bhféachfaí an éifeacht theicneolaíoch is bunús lena úsáid mar bhreiseán beathaithe nuair a úsáidtear i mbeatha é. Ní mheasann an tÚdarás go bhfuil gá le ceanglais shonracha maidir le faireachán iarmhargaidh. Rinne sé an tuarascáil ar na modhanna a úsáidtear chun anailís a dhéanamh ar an mbreiseán beathaithe arna cur isteach ag an Saotharlann Tagartha a bunaíodh le Rialachán (CE) Uimh. 1831/2003 a fhíorú freisin.
(4)

Sa tuairim uaidh an 25 Bealtaine 2020 (3), chinn an tÚdarás Eorpach um Shábháilteacht Bia (“an tÚdarás”) gur chuir an t-iarratasóir fianaise ar fáil go gcomhlíonann an breiseán na coinníollacha údaraithe atá ann cheana. Chinn an tÚdarás nach bhfuil drochthionchar ag ullmhóid Saccharomyces cerevisiae CNCM I-4407 ar shláinte ainmhithe, ar shábháilteacht na dtomhaltóirí ná ar an gcomhshaol. Chinn sé freisin nach greannach craicinn ná greannach súl í, agus in éagmais sonraí, nach féidir teacht ar chonclúid ar bith maidir le híogrú craicinn a tharlódh de dheasca an bhreiseáin. Dá bhrí sin, measann an Coimisiún gur cheart bearta cosanta iomchuí a dhéanamh chun éifeachtaí díobhálacha ar shláinte an duine a chosc, go háirithe i gcás húsáideoirí an bhreiseáin. Chomh maith leis sin, rinne sé fíorú ar an tuarascáil faoi na modhanna a úsáidtear chun anailís a dhéanamh ar an mbreiseán beathaithe a chuir an tSaotharlann Tagartha isteach, saotharlann a bunaíodh le Rialachán (CE) Uimh. 1831/2003.
RIALACHÁN CUR CHUN FEIDHME (AE) 2021/154 ÓN gCOIMISIÚN

an 3 Feabhra 2021

lena gcláraítear ainm i gclár na n-ainmniúchán tionscnaimh faoi chosaint agus na dtásca geografacha faoi chosaint “Λουκάνικο Πιτσιλιάς” (Loukaniko Pitsilias) (TGFC)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,

De bharr an mhéid seo a leanas:

(1) De bhun Airteagal 50(2)(a) de Rialachán (AE) Uimh. 1151/2012, rinneadh iarratas a thíolaic an Chipir ar chlárú an ainm “Λουκάνικο Πιτσιλιάς” (Loukaniko Pitsilias) a fhoilsiú in Iris Oifigiúil an Aontais Eorpaigh (2).

(2) Toisc nár cuireadh aon ráiteas agóide de réir bhrí Airteagal 51 de Rialachán (AE) Uimh. 1151/2012 faoi bhráid an Choimisiúin, ba cheart an t-ainm “Λουκάνικο Πιτσιλιάς (Loukaniko Pitsilias)” a chlárú,

TAR ÉIS AN RIALACHÁN SEO A GHLACADH:

Airteagal 1 Tá an t-ainm “Λουκάνικο Πιτσιλιάς” (Loukaniko Pitsilias) (TGFC) cláraithe anois. Is táirge d’aicme 1.2 atá sainithe faoin ainm atá sa chéad mhír. Táirgí feola (bruite, saillte, deataithe, etc.) in Iarscríbhinn XI a ghabhann le Rialachán Cur Chun Feidhme (AE) Uimh. 668/2014 ón gCoimisiún (3).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 3 Feabhra 2021. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) IO C 322, 30.9.2020, lch. 45.

(3) Rialachán Cur Chun Feidhme (AE) Uimh. 668/2014 an 13 Meitheamh 2014 ón gCoimisiún lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí (IO L 179, 19.6.2014, lch. 36).
RIALACHÁN CUR CHUN FEIDHME (AE) 2021/247 ÓN gCOIMISIÚN

an 11 Feabhra 2021

lena gcláraítear sonraíocht i gclár na sonrúchán tionscnaimh faoi chosaint agus na dtásca geografacha faoi chosaint “Liptovské droby” (TGFC)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,

De bharr an mhéid seo a leanas:

(1) De bhun Airteagal 50(2)(a) de Rialachán (AE) Uimh. 1151/2012, foilsíodh an t-iarratas a thíolaic an tSlóvaic ar chlárú an ainm “Liptovské droby” in Iris Oifigiúil an Aontais Eorpaigh (2).

(2) Toisc nár cuireadh aon ráiteas agóide de réir bhrí Airteagal 51 de Rialachán (AE) Uimh. 1151/2012 faoi bhráid an Choimisiúin, tá an t-ainm, “Liptovské droby” foilsithe anois,

TAR ÉIS AN RIALACHÁN SEO A GHLACADH:

Airteagal 1 Tá an t-ainm “Liptovské droby” (TGFC) cláraithe anois. An t-ainm a shainítear i mír 1 is táirge d’aicme 1.8 é, mar atá Táirgí eile a liostaítear in Iarscríbhinn I a ghabhann leis an gConradh (spíosraí, etc.), mar a liostaítear iad in Iarscríbhinn XI a ghabhann le Rialachán Cur Chun Feidhme (AE) Uimh. 668/2014 ón gCoimisiún (3).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 11 Feabhra 2021. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) IO C 321, 29.9.2020, lch. 58.

(3) Rialachán Cur Chun Feidhme (AE) Uimh. 668/2014 ón gCoimisiún an 13 Meitheamh 2014 lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí (IO L 179, 19.6.2014, lch. 36).
(14)

An 24 Iúil 2019, fuair an Coimisiún agus na Ballstáit an tuairim eolaíoch (6) ón Údarás, inar thángthas ar an gconclúid, ar bhonn na sonraí a cuireadh i láthair, nár suíodh ceangal “cúis agus éifeacht” idir teaglaim bhéite-síotoitéaróil agus ghlúcóisíd bhéite-síotoitéaróil a chaitheamh i gcóimheas 100:1 agus dea-éifeacht fhiseolaíoch. Dá réir sin, toisc nach gcomhlíonann an maíomh ceanglais Rialachán (CE) Uimh. 1924/2006, níor cheart é a údarú.
(4)

Ó bhí Eanáir 2019 ann, tá piseanna talún agus táirgí a tháirgtear as piseanna talún ón Airgintín faoi réir leibhéal méadaithe rialuithe oifigiúla de dheasca an riosca éillithe ó aflatocsainí. Léiríonn na rialuithe oifigiúla a rinne na Ballstáit agus an fhaisnéis atá ar fáil go bhfuil feabhas tagtha ar chomhlíontacht na gceanglas ábhartha dá bhforáiltear i reachtaíocht an Aontais. Tá fianaise sna torthaí sin nach bhfuil riosca tromchúiseach do shláinte an duine ag baint le teacht isteach na n-earraí bia sin san Aontas. Dá thoradh sin, ní gá leanúint d’fhoráil a dhéanamh go mbeidh deimhniú oifigiúil ag gabháil le gach coinsíneacht lena sonraítear gur léir ó thorthaí uile na samplála agus na hanailíse go bhfuil Rialachán (CE) Uimh. 396/2005 ó Pharlaimint na hEorpa agus ón gComhairle á chomhlíonadh (4). An tráth céanna, ba cheart do na Ballstáit leanúint de rialuithe a dhéanamh chun a áirithiú go gcoinneofar an leibhéal comhlíontachta atá ann faoi láthair. Dá bhrí sin, ba cheart an iontráil a bhaineann le piseanna talún ón Airgintín in Iarscríbhinn II a ghabhann le Rialachán Cur Chun Feidhme (AE) 2019/1793 a scriosadh agus a aistriú go hIarscríbhinn I a ghabhann leis an Rialachán Cur Chun Feidhme sin, agus leibhéal minicíochta na seiceálacha céannachta agus seiceálacha fisiceacha á choinneáil ag 5 % de choinsíneachtaí a thagann isteach san Aontas.
(2)

Thug NA ardú céime amach as catagóir na dtíortha is lú forbairt do Vanuatú an 4 Nollaig 2020. Dá bhrí sin, níl Vanuatú cáilithe a thuilleadh le haghaidh stádas an tairbhí de EBA faoi Airteagal 17(1) de Rialachán (AE) Uimh. 978/2012, agus ba cheart é a bhaint d’Iarscríbhinn IV a ghabhann leis an Rialachán sin. I gcomhréir le hAirteagal 17(2) de Rialachán (AE) Uimh. 978/2012, baint Vanatú de liosta na dtíortha is tairbhithe de EBA, ba cheart feidhm a bheith aici tar éis idirthréimhse 3 bliana ón dáta a thiocfaidh an Rialachán sin i bhfeidhm ar aghaidh. Dá bhrí sin, ba cheart Vanuatú a bhaint d’Iarscríbhinn IV agus feidhm a bheith ag an méid sin ón 1 Eanáir 2025,
(2)

Ghlac GFCM cinneadh ag an 44ú cruinniú bliantúil dá chuid in 2021 lenar tugadh dá aire nár bhain an tAontas Eorpach leas iomlán as a chuóta turbard le linn na bliana 2020 agus lenar ceadaíodh tabhairt anonn an chuóta nár úsáideadh i bhfianaise na staide eisceachtúla a cruthaíodh de bharr phaindéim COVID-19. Ba cheart an cinneadh ó GFCM a chur chun feidhme i ndlí an Aontais.
B24

Maidir le roinnt conarthaí, tarlaíonn aistriú an riosca árachais chuig an eisitheoir tar éis tréimhse ama. Mar shampla, cuir i gcás conradh lena soláthraítear toradh infheistíochta sonraithe agus lena n-áirítear rogha don sealbhóir polasaí chun fáltais na hinfheistíochta a úsáid, tráth a haibíochta, d’fhonn blianacht shaolteagmhasach a cheannach ar na rátaí céanna a mhuirearaíonn an t-eintiteas ar bhlianachtóirí nua eile tráth a fheidhmíonn an sealbhóir polasaí an rogha sin. Ní aistreofar riosca árachais chuig an eisitheoir le conradh den sórt sin go dtí go bhfeidhmeofar an rogha sin, toisc go gceadaítear fós don eintiteas an bhlianacht a phraghsáil ar bhonn lena léireofar an riosca árachais a aistreofar chuig an eintiteas an tráth sin. Dá dheasca sin, fágtar na sreafaí airgid a bheadh ann dá bhfeidhmeofaí an rogha sin lasmuigh de theorainn an chonartha, agus ní bheidh aon sreabhadh airgid árachais laistigh de theorainn an chonartha sula bhfeidhmeofaí an rogha sin. Má shonraítear na rátaí blianachta sa chonradh áfach (nó bunús seachas rátaí margaidh chun na rátaí blianachta a shocrú), aistríonn an conradh riosca árachais chuig an eisitheoir toisc go bhfuil an t-eisitheoir nochta don riosca nach mbainfidh an t-eisitheoir aon tairbhe as na rátaí blianachta nuair a fheidhmeoidh an sealbhóir polasaí an rogha. Sa chás sin, bheadh na sreafaí airgid a bheadh ann nuair a fheidhmeofar an rogha laistigh de theorainn an chonartha.
(5)

Mar aon leis sin, i gCaibidil 3(F) agus i gCaibidil 8 d’Iarscríbhinn XV a ghabhann le Rialachán (AE) Uimh. 142/2011, leagtar amach deimhnithe sláinte samplacha d’allmhairí seachtháirgí ainmhithe agus de tháirgí díorthaithe a thugtar isteach san Aontas, nó a chuirtear ar idirthuras tríd, chun bia peataí a mhonarú chomh maith le hallmhairí a úsáidtear lasmuigh den slabhra beathaithe nó mar shamplaí trádála faoi seach. I measc nithe eile, cuimsíonn na deimhnithe sláinte samplacha sin an ceanglas go gcaithfí na hainmhithe óna ndíorthaítear seachtháirgí ainmhithe a choinneáil ar aon ghabháltas amháin ar feadh 40 lá roimh a marú. Ó thaobh sláinte ainmhithe de, áirithíonn tréimhse chónaithe réamh-mharaithe 40 lá den sórt sin sábháilteacht na seachtháirgí ainmhithe neamhphróiseáilte nuair a allmhairítear isteach san Aontas iad. Tír a bheith glan ar an ngalar crúb agus béil gan aon vacsaíniú a dhéanamh inti, sin é an stádas sláinte ainmhithe is fónta de réir chaighdeáin na hEagraíochta Domhanda um Shláinte Ainmhithe (OIE), agus tríú tíortha a bhfuil an stádas sláinte ainmhithe sin acu, is tíortha iad atá údaraithe chun coinsíneachtaí feola úire a allmhairiú isteach san Aontas agus a iompar tríd gan tréimhse chónaithe 40 lá den sórt sin, ar choinníoll go gcomhlíonann siad gach ceanglas eile i leith sláinte ainmhithe. Tríú tíortha áirithe atá saor ón ngalar crúb agus béil gan aon vacsaíniú a chleachtadh, is amhlaidh a d’iarr siad ar an gCoimisiún iad a údarú chun seachtháirgí ainmhithe neamhphróiseáilte a allmhairiú isteach san Aontas gan an tréimhse chónaithe 40 lá a bheith i gceist roimh ré. Na coinníollacha sláinte ainmhithe maidir le hallmhairiú seachtháirgí ainmhithe, is coinníollacha iad ba cheart a ailíniú le ceanglais sláinte ainmhithe maidir le feoil úr a thabhairt isteach san Aontas, coinníollacha a leagtar síos i Rialachán Cur Chun Feidhme (AE) 2021/404 ón gCoimisiún.